ભોપાલ, 30 ઓગસ્ટ : આધ્યાત્મ ગુરુ આસારામ બાપુ પર આ મહિનાના પ્રારંભમાં જોધપુરની એક કિશોરી પર બળાત્કાર કરવાની ફરિયાદને પગલે આરોપ ઘડવામાં આવ્યો છે. આ સમગ્ર ઘટના પર કાયદેસરની કાર્યવાહી કરતા જોધપુર પોલીસે તેમને સમય આપીને 30 ઓગસ્ટ સુધીમાં પોલીસ સમક્ષ હાજર થવા માટે સમન્સ પાઠવ્યું હતું. જો કે આજે અંતિમ દિવસે આસારામ બાપુ પોલીસ સમક્ષ હાજર થવાના નથી. આ અંગે આસારામના પુત્ર નારાયણ સાંઇએ જણાવ્યું છે કે બાપુની તબિયત નાદુરસ્ત હોવાથી તેઓ આજે સરેન્ડર કરવાના નથી.